Avhørt for å ha fikset norsk landskamp
I alt fire maltesiske spillere mistenkes for å ha mottatt penger for å ha tapt EM-kvalifseringskampen på Ullevaal stadion.Som VG Nett skrev i fjor vår, kom påstandene om fiksing av den norske landskampen først frem under en omfattende rettssak i Tyskland. Kroaten Ante Sapina innrømmet å ha betalt fotballspillere over hele Europa for å tjene penger på oddsspill. Samtidig forklarte Marijo Cvrtak hvordan han hadde jobbet forut for Maltas møte med det norske fotballandslaget.Cvrtak skal ha møtte tre av landslagsspillerne til Malta på spillerhotellet i Oslo kvelden før kampen på Ullevaal. Kvelden før snakket han også med en fjerde spiller på vedkommendes hotellrom i den norske hovedstaden. Mannskapet til Åge Hareide slo Malta hele 4-0 junikvelden i 2007. - Jeg hadde heller ønsket meg et 5-0-resultat, men spillerne hadde allerede blitt enige seg imellom, forklarte Cvrtak i retten. Ante Sapina, Marijo Cvrtak og fire andre personer er tiltalt for å ha fikset totalt 47 fotballkamper over hele Europa.Da VG Nett omtalte saken for første gang i mai i fjor, kommenterte landslagssjef Åge Hareide påstandene på følgende måte: - Det var nytt for meg. Vi scoret jo fire mål mot dem på Malta også - og fire på hjemmebane, og fire mål borte mot Ungarn samme år. Så det var ikke unaturlig med fire mål.- Sapina og Cvrtak spilte på LIVE-veddemål. De kunne for eksempel spille på at det ble scoret mer enn tre mål i én omgang. Så at resultatet i seg selv ikke er oppsiktsvekkende, trenger ikke å bety noe, forklarte Hartwich.
Flere av landsspillerne til Malta har blitt avhørt av politiet etter stortapet for Norge i 2007.